Robinson az angol válogatott kapusa. A válogatottban 2003. február 13-án mutatkozott be Ausztrália ellen. Eddig 41 alkalommal lépett pályára Anglia mezében. Benne volt a 2004-es Európa-bajnokság angol keretében második számú kapusként, viszont David James mellett nem kapott lehetőséget. A 2006-os világbajnokságon már átvette James helyét a kapuban, és Anglia első számú kapusa lett. A németországi világbajnokságon Anglia öt mérkőzéséből négyen nem kapott gólt: a csoportmérkőzéseken Paraguay és Trinidad és Tobago ellen, a nyolcaddöntőben Ecuador ellen, a negyeddöntőben pedig Portugália ellen. Anglia büntetőkkel búcsúzott, Portugália 3-1-re győzött a tizenegyespárbajban.